Фалилеев Юрий Владимирович

Фалилеев Юрий (Георгий) Владимирович  (1917-1989) — онкология  һәм хирургия өлкәһендә СССР ғалимы һәм педагогы,  медицина фәндәре докторы, профессор,  СССР Медицина фәндәре академияһының ағза-корреспонденты (1984).

 Биографияһы 
Юрий Владимирович Фалилеев 1917 йылдың 9 октябрендә Сембер губернаһы Алатырь өйәҙенең Кладбищи ауылында тыуған. 

1936 йылдан 1941 йылға  Беренсе Мәскәү дәүләт медицина институтының дауалау факультетында уҡый,   И. А. Савицкийҙың уҡыусыһы. 1941 йылдан Бөйөк Ватан һуғышында  13-сө армияла  874-се полктың  282-се дивизияһында   полк табибы сифатында. 1941 йылдан 1943 йылға тиклем әсирлектә була, һәм хәрби әсирҙәрҙән өсөн лагерҙан ҡасҡандан һуң 1943 йылдан 1944 йылға тиклем  партизан отряды һәм 37-се партизан бригадаһының отряд табибы һәм бригаданың санитар хеҙмәте начальнигы сифатында була. 

1944 йылдан 1945 йылға тиклем Белоруссия ССР-ының Молодечно  өлкә дауаханаһының хирургия бүлегендә ординатор сифатында клиник эш менән шөғөлләнә. 1945 йылдан алып 1949 йылға тиклем  Беренсе Мәскәү дәүләт медицина институтында госпиталь хирургия клиникаһы ординатураһында уҡый.  1949 йылдан алып 1958 йылға тиклем   Мәскәү ғилми-тикшеренеү онкология институтында кесе ғилми хеҙмәткәр вазифаһында. 1958 йылдан 1989 йылға тиклем   Үҙәк Ленин орденлы табиптарҙың белемен камиллаштырыу институтында фәнни-педагогик эш менән шөғөлләнә: 1958 йылдан 1969 йылға тиклем  — ассистент, 1969 йылдан 1971 йылға тиклем  — доцент, 1972 йылдан 1978 йылға тиклем — профессор, 1978 йылдан 1989 йылға тиклем  — онкология кафедраһы мөдире, бер үк ваҡытта педагогик эш менән бер рәттән 1979 йылдан 1989 йылға тиклем СССР Медицина фәндәре академияһы Бөтә Союз онкология ғилми үҙәгенең  баш һәм муйын яман шештәре бүлегенең етәксеһе сифатында фәнни эш менән шөғөлләнәК 100-летию со дня рождения Георгия Владимировича Фалилеева / Журнал 
Опухоли головы и шеи // 2017. — №3 (7) — С.129-131Московская энциклопедия : [в 2 т.] / [принимали участие : И. Л. Беленький и др.]. - Москва : Москвоведение, Т. 1 : Лица Москвы. кн. 5 : У-Я / редкол. : гл. ред. С. О. Шмидт [и др.]. - 2012. — 639 с. — ISBN 978-5-7853-1504-4.

 Фәнни-педагогик эшмәкәрлеге 
Ю. В. Фалилеевтың төп ғилми-педагогик эшмәкәрлеге  төрлө яман шештәрҙе, шул иҫәптән үпкә яман шеше, ауыҙ ҡыуышлығы һәм муйын яман шеше, һөт биҙҙәре һәм ҡалҡан биҙе яман шештәрен диагностикалау һәм дауалау өлкәһендәге мәсьәләләр менән бәйле. Ю.В. Фалилеев
— СССР Юғары аттестация комитетының эксперт ағзаһы,  Бөтә Союз Президиумы янында ғилми онкология йәмғиәте ағзаһы һәм Бөтә Союз ғилми медицина онкология йәмғиәте эргәһендәге баш һәм муйын яман шештәрен өйрәнеү буйынса комитет ағзаһы булып тора. 

1972 йылда докторлыҡ диссертацияһы яҡлай, 1974 йылда уға ғилми профессор исеме бирелә,  1984 йылда СССР Медицина фәндәре академияһының  ағза-корреспонденты итеп һайлана.  Ю.  В. Фалилеев етәкслеге аҫтында ике йөҙгә яҡын фәнни эш, шул иҫәптән дүрт монография яҙыла.  Ю.В. Фалилеев  етәкселеге аҫтында егерме ике  кандидатлыҡ һәм ике докторлыҡ диссертациялары яҙылаМосковская энциклопедия : [в 2 т.] / [принимали участие : И. Л. Беленький и др.]. - Москва : Москвоведение, Т. 1 : Лица Москвы. кн. 5 : У-Я / редкол. : гл. ред. С. О. Шмидт [и др.]. - 2012. — 639 с. — ISBN 978-5-7853-1504-4.

Ю.В. Фалилеев Мәскәүҙә 1989 йылдың 19 июлендә вафат була, Ваганьково зыяратында ерләнә.

 Библиография 

 Опухоли шеи. - Москва : Медицина, 1978. - 168 с.
 Опухоли головы и шеи : Сб. науч. тр. / Всесоюз. онкол. науч. центр АМН СССР, Молд. НИИ онкологии; Под ред. Г. В. Фалилеева, А. И. Пачеса. - Кишинев : Штиинца, 1983. - 184 с.
 Парафарингеальные опухоли / Г. В. Фалилеев, Т. К. Дудицкая, С. О. Подвязников; Центр. ин-т усоверш. врачей. - М. : ЦОЛИУВ, 1988. - 28 с

 Наградалары 

 Ике 2-се дәрәжә  Ватан һуғышы ордены
 2-се дәрәжә «Ватан һуғышы партизанына» миҙалы
 «1941-1945 йй. Бөйөк  Ватан һуғышында Германияны еңгән өсөн» миҙалы

 Иҫкәрмәләр 

 Әҙәбиәт 


Категория:1-се Мәскәү дәүләт медицина университетын тамамлаусылар
Категория:СССР медиктары
Категория:Алфавит буйынса медиктар
Категория:«1941—1945 йылдарҙағы Бөйөк Ватан һуғышында Германияны еңгән өсөн» миҙалы менән бүләкләнеүселәр
Категория:2-се дәрәжә Ватан һуғышы ордены кавалерҙары
Категория:Медицина фәндәре докторҙары
Категория:Мәскәүҙә вафат булғандар
Категория:Алфавит буйынса шәхестәр
Категория:1989 йылда вафат булғандар
Категория:19 июлдә вафат булғандар
Категория:1917 йылда тыуғандар
Категория:9 октябрҙә тыуғандар